text: Forsker: Hærvejsmotorvejen skaber ikke vækst i yderområderne
  03 august 2015 kl. 14.02
  Trafikforsker ved Aalborg Universitet mener ikke, der er belæg for at sige en ny motorvej vil skabe vækst i udkantsdanmark.
  Når argumenterne for en ny hærvejsmotorvej kommer på bordet handler det ofte om vækst i yderområderne, men den holder ikke ifølge trafikforsker, det skriver Vejle Amts Folkeblad.
  Den danske trafikforsker fra Aalborg Universitet Morten Skou Nicolaisen melder nu ud, at en ny hærvejsmotorvej ikke vil skabe vækst i yderområderne men derimod i de større byer, da det er her flere af arbejderne vil bosætte sig.
  Dog mener forskeren ud fra beregninger for Hærvejsmotorvejen at kunne sige, at den kun vil betyde en udvidelse af E45 kan skubbes med 10 år.
  - Man kan altid diskutere, om en investering på 15-20 mia. kr. for 10 års udsættelse er pengene værd. Det vil jeg ikke vurdere på, men man kan måske sige, at man fra politisk hold skal tænke over, hvilke argumenter man bruger for motorvejen, siger han til Vejle Amts Folkeblad.
  